[{"text_idx": "#000005", "text": "Israelo diras A-WA au\u0306 \u2018Jes\u2019! al kantantaj jemenanaj fratinoj"}, {"text_idx": "#000009", "text": "Tri muzike talentaj fratinoj el Israelo formis grupon, kiu akiras popularecon en la islama mondo. \u201cAu\u0306skultu c\u0302i tiun historion en \u201d"}, {"text_idx": "#000010", "text": "Ili remalkovris malnovajn melodiojn de jemenaj judoj [ankau\u0306 nomataj mizrah\u0302oj, do judoj kiuj log\u0302as plejparte en islamaj landoj au\u0306 nun log\u0302as en Israelo, sed devenas el islamaj landoj. Post pluraj ondoj de persekutado en Jemeno, la plej multaj jemenaj judoj nun log\u0302as en Israelo] kaj kombinas tiujn kun nerezistebla elektronika dancmuziko kaj hip-hopaj pulsoj. [Traduknoto pri pulsoj: En hip-hop-muziko, la termino beats [pulsoj] ofte rilatas al la tuto de la instrumenta parto de muzikpeco, ofte komponita per senfina registrado de ritmo au\u0306 parto de melodio]."}, {"text_idx": "#000013", "text": "La unua unuopaj\u0302o de A-WA, \u201cHabib Galbi\u201d [en], estas ankau\u0306 instiga kaj pozitiva. En la muzikvideo, la junulinoj surhavas brilajn rozkolorajn vestojn kaj kaptukojn, veturas tra la dezerto en blanka j\u0302ipo. Poste ili danckonkursas kontrau\u0306 tri junaj viroj kiuj estas vestitaj en bluaj sportvestoj de la marko Adidas."}, {"text_idx": "#000014", "text": "Iliaj gepatroj venis al Israelo el Jemeno. Kiam ili estis infanoj, la fratinoj kantis tradiciajn jemenajn melodiojn en sia lernejo en la vilag\u0302eto Shaharut, en la dezerto de la suda Israelo."}, {"text_idx": "#000017", "text": "Sed la fratinoj de Haim apartenas al pli juna generacio, kiu postulas sian mezorientan heredaj\u0302on. Nun ili diras, ke estas bonege esti mizrah\u0302oj. Plie, ili ricevas fanpos\u0302ton [en] el la tuta islama mondo."}, {"text_idx": "#000018", "text": "\u201cJes, ni ricevas multajn komentojn el Jemeno kaj Maroko. Estas mirinde ke homoj scias ke ni estas el Israelo kaj malgrau\u0306 tio s\u0302atas la muzikon. Ni miras ankau\u0306 pri tio ke ili sentas sin konektitaj al nia muziko kaj g\u0302uas g\u0302in\u201d, diris Tair."}, {"text_idx": "#000019", "text": "La bando ankau\u0306 sekvadas la pas\u0302ojn de Ofra Haza [en], [vidu artikolon en Vikipedio pri tiu israela kantistino], kiu alportis jemenajn kantojn [Shirei Teiman] kaj muzikon al tutmonda publiko en la 1980-aj jaroj."}, {"text_idx": "#000020", "text": "La bando malkovris registraj\u0302on de \u201cHabib Galbi\u201d el la 1960-aj jaroj, de la kantisto Shlomo Moga'av. Estis la unua fojo ke ili au\u0306dis la kanton kaj ili surprizig\u0302is au\u0306di viron kanti g\u0302in."}, {"text_idx": "#000021", "text": "Estis kiel trovi trezoron, c\u0302ar c\u0302i tiuj kantoj, kiujn ni registras por c\u0302i tiu albumo, estas kantoj kreitaj de virinoj en Jemeno, \u201ckvazau\u0306 kiel parola tradicio\u201d, diris Tair. \u201cC\u0302i tiuj kantoj estis registritaj en Israelo nur en la 1950-aj kaj 1960-aj jaroj."}, {"text_idx": "#000022", "text": "\u201cHabib Galbi\u201d tradukeblas kiel \u201cAmo de Mia Koro\u201d, sed el la perspektivo de virino, kies amanto forlasis s\u0302in.\u201d"}, {"text_idx": "#000023", "text": "La virinoj en Jemeno ne scipovis skribi au\u0306 legi, kaj ne estis permesite al ili preg\u0302i kune kun la viroj,\u201d diris Liron. \u201cDo la sola maniero en kiu ili povis esprimi siajn sentojn kaj emociojn, estis per tiuj kantoj. C\u0302io temas pri iliaj timoj kaj malfacilaj\u0302oj."}, {"text_idx": "#000024", "text": "La fratinoj volis doni modernecan aspekton al tiuj malnovaj kantoj. Ili bezonis produktiston, do ili sendis demon al Tomer Yosef, membro de la populara israela elektronika grupo Balkan Beat Box [en]."}, {"text_idx": "#000026", "text": "\u201cTio estis la sono, kiun ili preferis. La video por \u201cHabib Galbi\u201d estis spektata pli ol 400 000 fojojn en YouTube. G\u0302i ec\u0302 estis eldonita en la fejsbuka pag\u0302o de \u201cMipsterz\u201d [en \u2013 kuntiraj\u0302o de la angla Muslim (islama) kaj Hipsters, personoj kun alternativaj kulturaj trajtoj]. Ili surmerkatigis ilian unuan albumon fine de 2016."}]